**Høringssvar fra medarbejderne i Socialcentret, Syddjurs Kommune**

Når der spares på tidlige og forebyggende indsatser indenfor familierådgivningscenteret, CBUF, skole og dagtilbud mv. har det afledte konsekvenser for socialcenteret, CRS, SYBA, jobcenteret og diverse uddannelsesinstitutioner.

**Socialcentret** – der skal spares 100.000 kr. om året fra 2025.

Siden 2019 har vi skullet spare i Socialcentret, fra 2025 er det 100.000 kr. der fjernes fra budgettet.

Hvad er der sket i socialcenteret det seneste år:

* Der er sparet en barselsvikar væk i 2023. Opgaverne på den sagsstamme blev løst af afdelingens øvrige medarbejder.
* En medarbejder, der rejste i 2023, der blev opgaverne på den sagsstamme løst af de øvrige medarbejderne i 6 måneder.
* Det seneste år har vi kun haft nyansatte i midlertidige stillinger, én med en forlængelse af den midlertidige stilling.
* Det kræver mange ressourcer at lære nye kollager op, og der skal afsættes tid til ansættelsessamtaler og ansættelsesudvalg.
* Det kommende mestringscenter, der er en medarbejder fra socialcenteret også tiltænkt en rolle ind i.
* Vi har i afdelingen endelig fået en fagkoordinator, men det har ikke medført nye ressourcer til socialcenteret, da det er medarbejder fra afdeling der har fået den funktion.
* Der er i Socialcentret indført mange nye tiltag; herunder ny fagsystem sensum, ny udredningsmetode vum 2.0, BIT mm., som medarbejderne bruger mange ressourcer på at implementere.
  + Fire medarbejder har det seneste år brugt særligt mange ressourcer ift. implementering af ovenstående, men der er ikke tilført ekstra ressourcer.
  + Vores administrative medarbejder sidder næsten udelukkende med Sensum som systemadministrator.
* Rådgiverne har flere sager end anbefalede sagstal fra DS
* Der kan være risiko for at vi ikke kan overholde sagsbehandlingsfrister og borgernes retssikkerhed
* Der er mange andre opgaver i Socialcentret, som også trækker ressourcer; herunder rehabiliteringsteamet , Åben Rådgivning, neuroteammøder, PSP møder og PKR møder, det sociale bolignævn, magtanvendelser, nye og tværfaglige projekter som HOI, Borgeren ved Roret, der kræver Socialcentrets deltagelse.
* Fokus på økonomi, takstforhandlinger og adskillelse af serviceydelser.

**16 - R- 4: Nedlæggelse af projekt nye veje - madspildsprojektet**

* Potentielt flere ansøgninger til overlevelseshjælp
* Mange borgere er afhængige af den mad, de modtager for at kunne få deres hverdag til at hænge sammen
* Forebygger brogerenes fysiske helbred
* Medvirkende til øget klimabevidsthed
* Er med til at forebygge madspild og kriminalitet

**16 – R – 5: Reduktion i ikke-lovpligtige på Rusmiddelcentret**

* Der ses en stigning af børn og unge i misbrug og mistrivsel samt en stigning af unge, der misbruger stærkere stoffer som opioider, hvor behandlingen er svær
* Der vil være flere familier, der ikke kan få den rette hjælp/støtte/vejledning
* Der er brug for pårørendevejledning, hvor de unge kan hjælpes af familierne og ikke skal ind i ambulant eller døgnbehandling på Rusmiddelcentret
* Konsekvensen er, at de ender i ambulant eller døgnbehandling
* Familierne kan ende i social deroute med forældre, der går fra hinanden, unge der bliver smidt på gaden/hjemløshed, ingen uddannelse til unge, forældre der ikke kan passe deres arbejde mv.
* Det kan medføre flere sociale problemer og gøre, at støttebehovene bliver større ind i voksenlivet og måske ender i mangeårigt misbrug
* Når den forebyggende indsats fjernes, kan det have store konsekvenser ind i Socialcentret, Jobcentret og diverse uddannelsesinstitutioner
* Nogle borgere vil måske vælge ambulant behandling i eks. Aarhus Kommune, hvor vi så vil få tilsendt regningerne.

**16 – R – 6: Reduktion af mestringsvejledning gennem etablering mestringscenter**

* Hvordan kan der allerede nu spares på mestringsvejledning, når opgaven endnu ikke er defineret

**16 – R – 7: Reduktioner i Syddjurs bo- og aktivitetstilbud**

* Hvis vi skal kunne tilbyde borgerne indsatser i egen kommune, og det fremadrettet bliver borgere med mere komplekse og sammensatte problemstillinger, er det nødvendigt med kompetenceudvikling til medarbejderne.
* Konsekvenser ved ikke, at indkalder vikarer ved sygdom i personalegruppen, og kun at kunne tilbyde borgerne at for dækket deres basale behov, kan være at nogen borgere bliver udadreagerende, trækker sig ind i sig, eller bliver indadreagerende, og det kan i det kan medfører at nogle borgere kan få et større støttebehov. Når gøres brug af vikarer, er det med til at sikre at borgerne forsat er i trivsel, samt at sikre medarbejdernes trivsel og det gode arbejdsmiljø.